Jeg offentliggjorde for et par dage siden en ny artikel om Jens Ejsing og begrunder den i artiklens diskussionsside med en nyudkommet podcast-udgave af en af Jens Ejsings bøger. I dag har artiklen fået påsat et skilt om tvivlsom notabilitet, ligesom mine kilder er blevet betvivlet.
Jeg har dedikeret en ganske stor del af mit liv til kulturformidling på creative commons vilkår (IMSLP, https://imslp.org/wiki/Main_Page). Det er derfor ubærligt for mig at blive hængt ud som utroværdig. Jeg må bede om, at skiltet om tvivlsom notabilitet bliver fjernet snarest muligt. Alternativt må jeg insistere på at få artiklen slettet.--Christian Mondrup 21. jan. 2025, 19:54 (CET)
Det er ærgerligt og beklageligt, at du føler dig udhængt, men jeg vil bede dig om at slå koldt vand i blodet og forsøge at se sagen fra den anden side. Jeg er sikker på, at ingen opfatter dig specifikt som utroværdig, men dansk Wikipedias retningslinjer skal selvsagt følges, når man laver redigeringer på stedet, og din artikel, som jeg i øvrigt synes er velskrevet, strider potentielt imod et par af disse. Det er helt almindeligt i den situation at sætte nogle skabeloner på artiklen, der gør opmærksom på disse potentielle problemer. Formålet med dem er at gøre opmærksom på problemstillingerne, så de kan blive afklaret - ikke at genere forfatteren. 
Skabelonen med notabilitet er blevet fjernet og der har tilsyneladende ikke været protester imod dette. Tænker derfor punktet her kan lukkes. -- () 11. mar. 2025, 15:44 (CET)
